open-index/open-wikipedia-markdown huggingface dataset:
Στάδιο Αργυροκάστρου

Το **Στάδιο Αργυροκάστρου** () είναι πολλαπλών χρήσεων στάδιο στο Αργυρόκαστρο της Αλβανίας. Χρησιμοποιείται κυρίως για ποδοσφαιρικές αναμετρήσεις, ενώ αποτελεί έδρα της ΚΣ Λουφτεράρι Αργυροκάστρου. Το στάδιο έχει χωρητικότητα 8.400 θεατών. Το 2016, πραγματοποιήθηκαν εκτεταμένες εργασίες ανακαίνισής του, οι σημαντικότερες ως προς το μέγεθός τους από την ημερομηνία ανέγερσής του, το 1972

## Ανακαίνιση
Έπειτα από την επάνοδο της Λουφτεράρι στην Αλβανική Σουπερλίγκα το 2016, το στάδιο έχριζε ολικής ανακαίνισης προκειμένου να είναι σε θέση να πληρεί τα κριτήρια φιλοξενίας αγώνων επιπέδου πρώτης κατηγορίας. Οι εργασίες εντός του σταδίου ξεκίνησαν κατά τη διάρκεια του Αυγούστου του 2016, με αντικατάσταση του χλοοτάπητα και τοποθέτηση πλαστικών καθισμάτων κατά μήκος των κερκίδων του σταδίου. Η πρώτη φάση των εργασιών ανακαίνισης ολοκληρώθηκε τον Νοέμβριο του 2016, με αποτέλεσμα το στάδιο να είναι εκ νέου σε θέση να φιλοξενήσει αναμετρήσεις της Αλβανικής Σουπερλίγκας. Η πρώτη φάση των εργασιών ανακαίνισης αποτελείτο από την αντικατάσταση του χλοοτάπητα, την τοποθέτηση 300 πλαστικών καθισμάτων στην κεντρική κερκίδα, την εγκατάσταση καμερών ασφαλείας, καθώς και την ανακαίνιση των αποδυτηρίων τόσο των παικτών όσο και των διαιτητών. Το συνολικό κόστος των εργασιών οι οποίες πραγματοποιήθηκαν ανήλθε στα 15.000.000 λεκ, ποσό το οποίο αντιστοιχούσε, περίπου, σε €110.000 εκείνη την περίοδο, ενώ αποτελούσε από κοινού έργο του Δήμου του Αργυροκάστρου, της Αλβανικής Ομοσπονδίας Ποδοσφαίρου, καθώς και του ιδιοκτήτη του συλλόγου, Γκριγκόρ Τάβο. Η πρώτη αναμέτρηση για την αγωνιστική σεζόν 2016-17 η οποία έλαβε χώρα στο στάδιο ήταν απέναντι στην Παρτιζάνι, η οποία ολοκληρώθηκε με τελικό ισόπαλο αποτέλεσμα 1–1, παρουσία, περίπου, 3.000 φιλάθλων.

## Παραπομπές


Κατηγορία:Λουφτετάρι
Κατηγορία:Στάδια ποδοσφαίρου στην Αλβανία
Κατηγορία:Στάδια πολλαπλών χρήσεων στην Αλβανία
Ιωάννης Α΄ του Αμάλφι

Ο **Ιωάννης Α΄**, (απεβ. το 1007), ήταν δούκας του Αμάλφι και πρίγκιπας του Σαλέρνο στα τέλη του 10ου και στις αρχές του 11ου αι.

## Βιογραφία
Ήταν ο μεγαλύτερος γιος του Μάνσο Α΄ δούκα του Αμάλφι και πρίγκιπα του Σαλέρνο και της ανώνυμης συζύγου του. Ο πατέρας του τον έκανε συγκυβερνήτη του Σαλέρνο, αλλά η διακυβέρνησή τους έγινε γρήγορα αντιδημοφιλής και εκδιώχθηκαν από την πόλη. Στο Αμάλφι έγινε ξανά συγκυβερνήτης από τον πατέρα του το 1002 και έπειτα ο ίδιος έκανε συνκυβερνήτη τον γιο του Σέργιο Γ΄. 

## Οικογένεια
Νυμφεύτηκε μία αγνώστου ονόματος γυναίκα και είχαν τρία παιδιά ].:
* Σέργιος Γ΄, δούκας του Αμάλφι.
* Μαρίνος.
* Αρέχις.

## Παραπομπές

Κατηγορία:Δούκες του Αμάλφι
Κατηγορία:Βυζαντινοί κυβερνήτες του Αμάλφι
Κατηγορία:Βυζαντινοί του 10ου αιώνα
Κατηγορία:Βυζαντινοί δούκες
Κατηγορία:Πρίγκιπες του Σαλέρνου
Κατηγορία:Οίκος Σεργίων του Αμάλφι
Στάδιο της Κάμζα

Το **Στάδιο της Κάμζα** (αλβανικά: *Stadiumi Kamëz*) είναι πολλαπλών χρήσεων στάδιο στην Κάμζα του Νομού Τιράνων, στην Αλβανία. Το στάδιο τελεί υπό την ιδιοκτησία και διαχείριση του Δήμου της Κάμζα, ενώ αποτελεί έδρα της ΚΣ Κάμζα.

## Παραπομπές


Κατηγορία:Αθλητικές εγκαταστάσεις στην Αλβανία
Κατηγορία:Στάδια ποδοσφαίρου στην Αλβανία
Σέργιος Γ΄ του Αμάλφι

Ο **Σέργιος Γ΄**, (πέθανε το 1028), ήταν Δούκας του Αμάλφι την περίοδο 1007 - 1028.

Ήταν γιος του Δούκα Ιωάννη όπου αρχικά, 1002, τον έκανε συγκυβερνήτη και όταν πέθανε, το 1007, έγινε μόνος του δούκας.. 

Παντρεμένος με τη Μαρία, κόρη του Παντόφλου Β΄ του Μπενεβέντο είχαν παιδιά τους :
* Ιωάννης Β΄, δούκας του Αμάλφι
* Μάνσο Β΄, δούκας του Αμάλφι
* Ρόφριντ
* Ατένουλφ
* Άλμπερικ
* κόρη, σύζυγος του Ραϊνούλφος Ντρενγκώ, κόντε της Αβέρσα

## Παραπομπές


Κατηγορία:Δούκες του Αμάλφι
Κατηγορία:Βυζαντινοί κυβερνήτες του Αμάλφι
Κατηγορία:Βυζαντινοί του 11ου αιώνα
Κατηγορία:Βυζαντινοί δούκες
Κατηγορία:Οίκος Σεργίων του Αμάλφι
Αδελφέριος του Αμάλφι

Ο **Αντελφέρ**, ήταν Δούκας του Αμάλφι , την περίοδο 984–986 υποτελής του Βυζαντινού Αυτοκράτορα.

Ήταν γιος του Σέργιου Β΄ κι αδελφός του Μάνσο όπου αρχικά ήταν συγκυβερνήτης για δύο περίπου έτη. 

Παντρεμένος με αγνώστου ονόματος γυναίκα είχαν τρία παιδιά :
* Σέργιος
* Μάουρο
* Αντεμάρ

## Παραπομπές


Κατηγορία:Δούκες του Αμάλφι
Κατηγορία:Βυζαντινοί κυβερνήτες του Αμάλφι
Κατηγορία:Βυζαντινοί του 10ου αιώνα
Κατηγορία:Βυζαντινοί δούκες
Κατηγορία:Οίκος Σεργίων του Αμάλφι
Peugeot 2008

Το **Peugeot 2008** είναι ένα κόμπακτ crossover SUV αυτοκίνητο, που παράγεται από τη γαλλική αυτοκινητοβιομηχανία Peugeot από το 2013. Η πρώτη γενιά του μοντέλου, κατασκευάστηκε από τον Μάρτιο του 2013 έως τον Μάιο του 2019, με ένα λίφτινγκ τον Φεβρουάριο του 2016 (αν και η ανανεωμένη αυτή έκδοση εξακολουθεί να παράγεται μέχρι σήμερα στη Βραζιλία), ενώ τον Ιούνιο του 2019 εισήχθη η δεύτερη γενιά του, με ένα λίφτινγκ τον Μάιο του 2023. Επίσημα, το αρχικό Peugeot 2008 αντικατέστησε το Peugeot 207 station wagon, καθώς η Peugeot ήδη από τότε δεν είχε σχέδια για εκδοχή station wagon στο Peugeot 208.

## Πωλήσεις
Οι χρονολογίες δίνονται σε ημερολογιακά έτη και όχι σε σεζόν (model years, έτη μοντέλου).

## Αναφορές


## Εξωτερικοί σύνδεσμοι

* Η επίσημη Ελληνική ιστοσελίδα του Peugeot 2008 

Κατηγορία:Μοντέλα Peugeot
Κατηγορία:Αυτοκίνητα SUV
Κατηγορία:Γαλλικά αυτοκίνητα
Κατηγορία:Αυτοκίνητα ράλλυ
Οινοποιία

250px|thumb|Θλιπτήριο σε μικρή οινοποιία
**Οινοποιία **είναι η τεχνολογική διαδικασία παραγωγής κρασιών από τα σταφύλια, αλλά και από τους άλλους καρπούς. 

Η διαδικασία αυτή όσο αφορά το κομμάτι παραγωγής κρασιών περιλαμβάνει τα εξής στάδια: έκθλιψη των ραγών, διαχωρισμός των ραγών από τους βοστρύχους, αλκοολική ζύμωση του μούστου και των στέμφυλων, διαχωρισμός μούστου από τα στέμφυλα, ωρίμανση και παλαίωση. 

Ανάλογα με την διάρκεια εκχύλισης, δηλαδή με τον χρόνο το οποίο ο γλεύκος ή μούστος παραμένει με τα στέμφυλα σε μία δεξαμενή οι οίνοι ξεχωρίζονται σε νέους και οίνοι οι οποίοι προορίζονται για παλαίωση. Για παραγωγή νέων οίνων η εκχύλιση διαρκεί 2-3 μέρες, για οίνους που πάνε για παλαίωση 8-15 μέρες.

## Κατηγορίες κρασιών
Σύμφωνα με την ελληνική νομοθεσία, τα κρασιά κατατάσσονται σε δύο κατηγορίες: 
* οίνοι "ονομασίας προέλευσης" οι οποίοι με τη σειρά τους διαχωρίζονται σε 
** κρασιά "ονομασίας προέλευσης ελεγχόμενης" (ΟΠΕ) 
** κρασιά "ονομασίας προέλευσης ανωτέρας ποιότητας" (ΟΠΑΠ). 
* επιτραπέζιοι οίνοι. 

## Παραγωγή
Η λίστα με τις χώρες μεγαλύτερους οινοπαραγωγούς, σε εκατόλιτρα (hl).

## Παραπομπές


## Εξωτερικοί σύνδεσμοι
* 
* 


Κατηγορία:Βιομηχανία τροφίμων
Νικολάι Τσερνίχ

Ο **Νικολάι Στεπάνοβιτς Τσερνίχ** (ρωσ. Никола́й Степа́нович Черны́х, 6 Οκτωβρίου 1931 – 26 Μαΐου 2004) ήταν Ρώσος και Σοβιετικός αστρονόμος, που ανεκάλυψε πολλούς αστεροειδείς και μερικούς κομήτες παρατηρώντας από το Αστροφυσικό Αστεροσκοπείο Κριμαίας, στο Ναούτσνι της Κριμαίας.

## Βιογραφία και έργο
Ο Τσερνίχ γεννήθηκε στη μικρή ρωσική πόλη Ούσμαν (σήμερα στο Όμπλαστ του Λίπετσκ). Ειδικεύθηκε στην αστρομετρία και τη δυναμική των μικρών σωμάτων του Ηλιακού Συστήματος και εργαζόταν στο Αστροφυσικό Αστεροσκοπείο Κριμαίας από το 1963.

Ο Τσερνίχ ανεκάλυψε δύο *περιοδικούς* κομήτες, τους 74P/Σμιρνόβα-Τσερνίχ και 101P/Τσερνίχ. Επίσης το Κέντρο Ελασσόνων Πλανητών της Διεθνούς Αστρονομικής Ενώσεως τον πιστώνει με την ανακάλυψη 537 αστεροειδών, με πρώτο τον 1796 Ρίγα τον Μάιο του 1966 και τελευταίους τους 4534 Ρίμσκι-Κόρσακοφ και 7924 Σιμπίρσκ στις 6 Αυγούστου 1986. Οι αξιολογότεροι ίσως αστεροειδείς που ανεκάλυψε είναι ο 2207 Αντήνωρ, που ανήκει στην Τρωική Ομάδα του Δία, και ο 2867 Στέινς, ένας από τους ελάχιστους που έχει ποτέ επισκεφθεί διαστημικό σκάφος.

Ο Νικολάι Στεπάνοβιτς Τσερνίχ εργαζόταν μαζί με τη σύζυγο και συνάδελφό του Λιουντμίλα Τσερνίχ, σε ένα αποδοτικό πρόγραμμα παρατηρήσεων και ανακαλύψεων αστεροειδών. Ο αστεροειδής 2325 Τσερνίχ, που ανακαλύφθηκε το 1979 από τον Τσέχο αστρονόμο Αντονίν Μρκος, ονομάστηκε έτσι προς τιμή του ζεύγους.

## Παραπομπές

## Εξωτερικοί σύνδεσμοι
*  - μια εκτίμηση του έργου του Ν.Σ. Τσερνίχ

Κατηγορία:Αστρονόμοι του 20ού αιώνα
Κατηγορία:Σοβιετικοί αστρονόμοι
Κατηγορία:Ρώσοι αστρονόμοι
Μπορίς Γκερασιμόβιτς

Ο **Μπορίς Πέτροβιτς Γκερασιμόβιτς** (ρωσ. Борис Петрович Герасимович, 1889-1937) ήταν ρωσικής καταγωγής Ουκρανός και Σοβιετικός αστρονόμος-αστροφυσικός.

## Βιογραφικά στοιχεία
Ο Γκερασιμόβιτς γεννήθηκε στο Κρεμεντσούκ της Ρωσικής Αυτοκρατορίας (σήμερα στην Περιφέρεια Πολτάβας της Ουκρανίας) στις 19 Μαρτίου (με το παλαιό ημερολόγιο που ήταν τότε σε χρήση στη Ρωσική Αυτοκρατορία, 31 Μαρτίου με το νέο ημερολόγιο) 1889. Απεφοίτησε από το Πανεπιστήμιο του Χαρκόβου, όπου είχε για λίγο καθηγητή τον Αρίσταρχο Μπελοπόλσκυ, το 1914. Από το 1917 μέχρι το 1933 εργάσθηκε στο αστεροσκοπείο του Πανεπιστημίου του Χαρκόβου. Το 1933, έγινε διευθυντής του Αστεροσκοπείο του Πούλκοβο, στην Αγία Πετρούπολη (ονομαζόμενη τότε Λένινγκραντ), αλλά έτσι βρέθηκε στο επίκεντρο των λεγόμενων «διωγμών του Πούλκοβο», που ξεκίνησαν από τις συκοφαντίες ενός δυσαρεστημένου μεταπτυχιακού φοιτητή, και είχαν ως αποτέλεσμα τη σύλληψη και την εκτέλεση του Γκερασιμόβιτς και άλλων αστρονόμων του ιδρύματος από το σταλινικό καθεστώς. Ο Γκερασιμόβιτς είχε μία κόρη, την Τατιάνα.

## Ονομάσθηκαν προς τιμή του
* Ο κρατήρας Γκερασιμόβιτς στην αόρατη από τη Γη πλευρά της Σελήνης.
* Ο αστεροειδής 2126 Γκερασίμοβιτς, που ανακαλύφθηκε το 1970 από τη Σοβιετική αστρονόμο Ταμάρα Σμιρνόβα.

## Παραπομπές


## Εξωτερικοί σύνδεσμοι
* Επιστολή από τον στρατιωτικό εισαγγελέα στην Τατιάνα Μπ. Γκερασιμόβιτς σχετικώς με την τύχη του πατέρα της

Κατηγορία:Σοβιετικοί αστρονόμοι
Κατηγορία:Ουκρανοί αστρονόμοι
Κατηγορία:Θύματα της Μεγάλης Εκκαθάρισης
Μαίρη Μόνταγκιου Ντάγκλας Σκοτ του Μπεκλέου και του Κουίνσμπερρυ

Η **Μαίρη Μόνταγκιου Ντάγκλας Σκοτ του Μπεκλέου και του Κουίνσμπερρυ** (*Mary Montagu Douglas Scott of Buccleuch and Queensberry*, γεννημένη ως Βρέντα Εσθήρ Μαίρη Λάσελς *Vreda Esther Mary Lascelles*, 17 Σεπτεμβρίου 1900 - 9 Φεβρουαρίου 1993) ήταν κόρη του .

## Βιογραφία

Γεννήθηκε στις 17 Σεπτεμβρίου 1900, και ήταν κόρη του Ταγματάρχη Γουλιέλμου Φραγκίσκου Λάσελς και της Λαίδης Σίβυλλα Εβελίνας ντε Βερ Μποκλέρ.

Στις 21 Απριλίου 1921 παντρεύτηκε τον Γουόλτερ Μόνταγκιου Ντάγκλας Σκοτ, 8ο Δούκα του Μπεκλέου και 10ο Δούκα του Κουίνσμπερρυ. Μαζί απέκτησαν τρία παιδιά:
*την Λαίδη *Ελισάβετ* Νταϊάνα (1922-2012), παντρεύτηκε τον Χιου Πέρσι του Νορθάμπερλαντ. Απέκτησαν 7 παιδιά.
*τον Λόρδο *Γουόλτερ* Φραγκίσκο Ιωάννη (1923-2007), παντρεύτηκε την Τζέιν ΜακΝίλ. Απέκτησαν 4 παιδιά.
*την Λαίδη *Καρολίνα* Μαργαρίτα (1927-2004), παντρεύτηκε τον Ίαν Γκίλμουρ. Απέκτησαν 5 παιδιά.

Πέθανε στις 9 Φεβρουαρίου 1993 στο Μπότον Χάουζ του Νορθάμπτονσαϊρ σε ηλικία 92 ετών. Είναι θαμμένη στη Μονή της Αγίας Μαίρης του Μέλροουζ στα Σύνορα της Σκωτίας.

## Παραπομπές
*Photograph of Mary Lascelles (dated 1 March 1921, a month and a half before her marriage)
*Biographical entry at thepeerage.com
*Descendants of the 8th Duke & Duchess of Buccleuch


Κατηγορία:Βρετανοί ευγενείς
Κατηγορία:Βρετανίδες δούκισσες
Ντάνι Ινγκς

Ο **Ντάνιελ Γουίλιαμ Τζον Ινγκς** (*Danny Ings *, 23 Ιουλίου 1992) είναι Άγγλος ποδοσφαιριστής ο οποίος αγωνίζεται ως επιθετικός για την Γουέστ Χαμ Γιουνάιτεντ και την εθνική ομάδα της Αγγλίας.

Ο Ινγκς ξεκίνησε την καριέρα του από τις ακαδημίες της Σαουθάμπτον, αλλά στη συνέχεια έγινε μέλος των ακαδημιών της Μπόρνμουθ. Το 2010 δόθηκε δανεικός στην Ντόρτσεστερ Τάουν. Το 2011 αποκτήθηκε από την Μπέρνλι και το 2013-14 ανακηρύχθηκε παίκτης της χρονιάς της Τσάπιονσιπ, ενώ βοήθησε την ομάδα να ανέβει στην Πρέμιερ Λιγκ σκοράροντας 22 γκολ. Μετά τον υποβιβασμό της Μπέρνλι το 2015 και τη λήξη του συμβολαίου του, αποκτήθηκε από τη Λίβερπουλ για 8 εκατομμύρια λίρες, με την οποία έχασε την πρώτη σαιζόν λόγω τραυματισμού, ενώ και η δεύτερη σαιζόν σημαδεύτηκε από τραυματισμό, με αποτέλεσμα τη σαιζόν 2016-17 να πραγματοποιήσει μόλις δύο εμφανίσεις στο Λιγκ Καπ. Τον Αύγουστο του 2018 δόθηκε δανεικός στη Σαουθάμπτον, από την οποία αποκτήθηκε μόνιμα την επόμενη χρονιά για 18 εκατομμύρια λίρες και 2 εκατομμύρια λίρες μπόνους. Τη σαιζόν 2019-20, ο Ινγκς σκόραρε 22 γκολ στην Πρέμιερ Λιγκ, όντας δεύτερος σκόρερ του πρωταθλήματος μαζί με τον Πιερ-Εμερίκ Ομπαμεγιάνγκ και μόλις ένα γκολ πίσω από τον πρώτο σκόρερ, τον Τζέιμι Βάρντι. Το 2021 αποκτήθηκε από την Άστον Βίλα για 25 εκατομμύρια λίρες.

Ο Ινγκς έχει πραγματοποιήσει εμφανίσεις με την εθνική Αγγλίας Κ15 και πραγματοποίησε το ντεμπούτο του με την εθνική αντρών τον Οκτώβριο του 2015. Έχει πραγματοποιήσει 2 συμμετοχές με το εθνόσημο.

## Παραπομπές


Κατηγορία:Άγγλοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Αγγλίας
Κατηγορία:Ποδοσφαιριστές ΑΦΚ Μπόρνμουθ
Κατηγορία:Ποδοσφαιριστές Ντόρτσερστερ Τάουν
Κατηγορία:Ποδοσφαιριστές Μπέρνλι ΦΚ
Κατηγορία:Ποδοσφαιριστές Λίβερπουλ Φ.Κ.
Κατηγορία:Ποδοσφαιριστές Σαουθάμπτον ΦΚ
Κατηγορία:Παίκτες νικητές ΟΥΕΦΑ Κόνφερενς Λιγκ
Κάλουμ Χάντσον-Οντόι

Ο **Κάλουμ Τζέιμς Χάντσον-Οντόι** (*Callum Hudson-Odoi*, 7 Νοεμβρίου 2000) είναι Άγγλος ποδοσφαιριστής ο οποίος αγωνίζεται ως πλάγιος επιθετικός για λογαριασμό της Τσέλσι και της εθνικής ομάδας της Αγγλίας.

Προερχόμενος από τις ακαδημίες της Τσέλσι, ο Χάντσον-Οντόι ήταν μέλος των ομάδων που κατέκτησε την Πρέμιερ Λιγκ Κ18 το 2018 και συνεχόμενα FA Youth Cup. Λόγω των καλών του εμφανίσεων με τις νεανικές ομάδες τον Ιανουάριο του 2018 πέρασε στην κανονική ομάδα και από τότε έχει πραγματοποιήσει περισσότερες από 20 εμφανίσεις με τον σύλλογο.

Ο Χάντσον-Οντόι ήταν μέλος της ομάδας που ήρθε δεύτερη στο Ευρωπαϊκό Πρωτάθλημα Κ-17 και κατέκτησε το Παγκόσμιο Πρωτάθλημα Κ-17 το 2017. Τον Μάρτιο του 2019, σε ηλικία 18 ετών και 135 ημερών, έγινε ο νεαρότερος παίκτης που αγωνίστηκε με τον εθνόσημο σε διαγωνιστικό αγώνα, στα προκριματικά του Euro 2020 εναντίον της Τσεχίας. Έχει πραγματοποιήσει 3 συμμετοχές με το εθνόσημο.

## Παραπομπές


Κατηγορία:Άγγλοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Αγγλίας Κ17
Κατηγορία:Ποδοσφαιριστές Εθνικής Αγγλίας
Κατηγορία:Ποδοσφαιριστές Τσέλσι ΦΚ
Στρατιωτική βάση Αλ Ουντεΐντ

Η **στρατιωτική βάση Αλ Ουντεΐντ** στο Κατάρ είναι αμερικανική στρατιωτική βάση, η μεγαλύτερη στην περιοχή της Μέσης Ανατολής. Φιλοξενούσε, περίπου, 10.000 Αμερικανούς στρατιώτες (επί συνόλου, περίπου, 60.000 αναπτυγμένων στρατιωτών στην περιοχή της Μέσης Ανατολής), καθώς και μία δύναμη της βρετανικής Βασιλικής Πολεμικής Αεροπορίας και σημαντικό τμήμα των καταριανών και γαλλικών ενόπλων δυνάμεων, συνολικά, περίπου, 13.000 άνδρες.

Η συγκεκριμένη στρατιωτική βάση αποτελεί έδρα του «Centcom», της διοικήσεως των αμερικανικών δυνάμεων στην περιοχή της Μέσης Ανατολής, το οποίο βρίσκεται εγκατεστημένο στο Κατάρ από 2002, ενώ η έδρα του μεταφέρθηκε από το πολιτικό αεροδρόμιο της Ντόχα στο Αλ Ουντεΐντ το 2006.

Σε επιχειρησιακό επίπεδο, αποτελεί σημαντική στρατιωτική βάση για τα αεροσκάφη εφοδιασμού τύπου KC-135, τα βαριά βομβαρδιστικά αεροσκάφη, τα μεταφορικά αεροσκάφη, καθώς και τα αεροσκάφη αναγνώρισης και επιτήρησης, τα οποία επιχειρούν στην περιοχή της Μέσης Ανατολής.

## Ιστορία
Η συγκεκριμένη στρατιωτική βάση χρησιμοποιήθηκε για την πλειοψηφία του συνόλου των στρατιωτικών επιχειρήσεων στην περιοχή της Μέσης Ανατολής, με σημείο εκκίνησης τις επιθέσεις της 11ης Σεπτεμβρίου 2001:

* τον Πόλεμο του Αφγανιστάν (2001-2014),
* τον Πόλεμο του Ιράκ (2003-2011),
* τον Πόλεμο εναντίον του Ισλαμικού Κράτους στο Ιράκ και στη Συρία (με σημείο εκκίνησης το 2014).

## Παραπομπές


Κατηγορία:Στρατιωτικές εγκαταστάσεις
Βιλελμίνη Πάουλετ του Κλίβελαντ

Η **Βιλελμίνη Πάουλετ του Κλίβελαντ** (*Wilhelmina Powlett of Cleveland*, γεννημένη ως Αικατερίνη Λούσι Βιλελμίνη Στάνχοπ *Catherine Lucy Wilhelmina Stanhope*, 1 Ιουνίου 1819 - 18 Μαΐου 1901) ήταν Βρετανίδα ιστορικός και γενεαλόγος.

## Βιογραφία
Γεννήθηκε την 1η Ιουνίου 1819, και ήταν κόρη του Φίλιππου Ερρίκου Στάνχοπ, 4ου Κόμη Στάνχοπ και της Αικατερίνης Λούσι Σμιθ.

Το 1837 τη στιγμή κατά την άνοδο της Βικτώριας στο θρόνο, η Λαίδη Βιλελμίνη φημιζόταν ήταν η πιο όμορφη γυναίκα στην αυλή.

Στις 20 Σεπτεμβρίου 1843 παντρεύτηκε τον Άρτσιμπαλντ Πρίμροουζ του Ρόουζμπερυ. Μαζί απέκτησαν τέσσερα παιδιά:
*την Λαίδη *Μαίρη* Αικατερίνη Κωνσταντία (1844-1935), παντρεύτηκε τον Ερρίκο Γουόλτερ Χοπ-Σκοτ.
*την Λαίδη *Κωνσταντία* Εβελίνα (1846-1939), παντρεύτηκε τον Ερρίκο Γουίνταμ.
*τον Λόρδο *Άρτσιμπαλντ* Φίλλιπο (1847-1929), παντρεύτηκε την Χάννα ντε Ρόθτσαϊλντ.
*τον Λόρδο *Εβεράρδο* Ερρίκο (1848-1885), δεν παντρεύτηκε ποτέ.

Στις 2 Αυγούστου 1854 παντρεύτηκε τον Ερρίκο Πάουλετ, 4ο Δούκα του Κλίβελαντ στο Τσίβενινγκ Χάουζ του Κεντ. Το ζευγάρι δεν απέκτησε απογόνους.

Ήταν παράνυφος στη Στέψη της Βασίλισσας Βικτώριας, και στο γάμο της με τον Πρίγκιπα Αλβέρτο.

Πέθανε στις 18 Μαΐου 1901 σε ηλικία 81 ετών.

## Παραπομπές


Κατηγορία:Βρετανοί ευγενείς
Κατηγορία:Άγγλοι ιστορικοί
Κατηγορία:Βρετανίδες δούκισσες
Σαμονίδα Θεσπρωτίας

μικρογραφία|Πανοραμική άποψη Σουλίου.
Η **Σαμονίδα** είναι οικισμός της Περιφερειακής Ενότητας Θεσπρωτίας, στην Ήπειρο, με πληθυσμό 35 κατοίκων, σύμφωνα με την Απογραφή του 2011. Διοικητικά ανήκει στην **Κοινότητα Σαμονίδας** και υπάγεται στη **[[Δημοτική Ενότητα Σουλίου]]**, του Δήμου Σουλίου.

## Τοποθεσία
Η Σαμονίδα είναι έδρα της Κοινότητας Σαμονίδας και της Δημοτικής Ενότητας Σουλίου (πρώην **[[Κοινότητα Σουλίου]]**). Επίσης είναι η ιστορική έδρα του Δήμου Σουλίου. Έχει πολλά ιστορικά μνημεία και βρίσκεται χτισμένη σε υψόμετρο περίπου 450 μέτρων.

## Κούγκι
Απέναντι από το '''Φρούριο Κιάφας Σουλίου''' και κοντά στον οικισμό Σαμονίδα, βρίσκονται τα ερείπια του θρυλικού οχυρού **Κούγκι**. Στις 16 Δεκεμβρίου του 1803, ο **[[Καλόγερος Σαμουήλ]]** και άλλοι 5 Σουλιώτες, το πυρπόλησαν, για να μην πέσουν στα χέρια του στρατού του Αλή Πασά, τρόφιμα και πολεμοφόδια.

## Διοικητικές μεταβολές

## Παραπομπές



Κατηγορία:Χωριά της περιφερειακής ενότητας Θεσπρωτίας
Κατηγορία:Σούλι
Κατηγορία:Δήμος Σουλίου
Διοργανώσεις Ε.Π.Σ. Μεσσηνίας 2019–20

Για την **περίοδο 2019–20**, η Ένωση Ποδοσφαιρικών Σωματείων Μεσσηνίας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Μεσσηνίας.

Η πρωταθλήτρια της Α΄ κατηγορίας της Ε.Π.Σ. Μεσσηνίας κερδίζει την άνοδο στη Γ΄ Εθνική ερασιτεχνική κατηγορία. Η ομάδα που ανακηρύσσεται κυπελλούχος Ε.Π.Σ. Μεσσηνίας, αποκτά το δικαίωμα συμμετοχής στο Κύπελλο Ελλάδας της επόμενης περιόδου.

## Πρωτάθλημα

Η δομή του πρωταθλήματος της Ε.Π.Σ. Μεσσηνίας είναι η εξής:
* Α΄ Κατηγορία
* Α1 Κατηγορία
* Β΄ Κατηγορία (3 Όμιλοι)

Τα πρωταθλήματα διεκόπησαν αναπάντεχα λόγω της πανδημίας του κορονοϊού. Έτσι αποφασίστηκε η επικύρωση των βαθμολογιών του πρωταθλήματος όπως διαμορφώθηκαν μέχρι τη διακοπή τους.

Πρωταθλητής της Α΄ Κατηγορίας Ε.Π.Σ. Μεσσηνίας αναδείχθηκε ο **Πάμισος Μεσσήνης** και προβιβάζεται στην Γ΄ Εθνική ερασιτεχνική κατηγορία. Πρωταθλητής της Α1 Κατηγορίας αναδείχθηκε η **Ομόνοια Καλαμάτας** και προβιβάζεται μαζί με τους Απόλλων Πεταλιδίου και Παπαφλέσσα Χώρας. Πρωταθλητές της Β΄ Κατηγορίας αναδείχθηκαν οι **Αναγέννηση Παραλίας Καλαμάτας**, **Π.Α.Σ. Ράχη** και **Α.Ε. Λογγάς** οι οποίοι και προβιβάζονται.

Επίσης αποφασίστηκε να μην υποβιβαστεί κανένα σωματείο από καμία κατηγορία των πρωταθλημάτων της Ε.Π.Σ. Μεσσηνίας.

### Α΄ Κατηγορία
Στην Α΄ Κατηγορία συμμετέχουν 16 σύλλογοι.



Πηγή: Ε.Π.Σ. Μεσσηνίας

### Α1 Κατηγορία
Στην Α΄ Κατηγορία συμμετέχουν 14 σύλλογοι.



Πηγή: Ε.Π.Σ. Μεσσηνίας

### Β΄ Κατηγορία
Στη Β΄ Κατηγορία συμμετέχουν 33 ομάδες, χωρισμένες σε 3 ομίλους.

#### Βαθμολογία 1ου ομίλου

Πηγή Ε.Π.Σ. Μεσσηνίας

#### Βαθμολογία 2ου ομίλου

Πηγή Ε.Π.Σ. Μεσσηνίας

#### Βαθμολογία 3ου ομίλου

Πηγή Ε.Π.Σ. Μεσσηνίας

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Μεσσηνίας.

### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Μεσσηνίας
Κατηγορία:Εγχώρια ποδοσφαιρικά πρωταθλήματα 2019–2020
Κατηγορία:Εγχώρια ποδοσφαιρικά κύπελλα 2019-2020
Εμμανουήλ Τζανακάκης (αξιωματικός)

Ο **Εμμανουήλ Τζανακάκης** (Έλος Χανίων 12 Ιουλίου 1886-Κάιρο 17 Ιουνίου 1944) ήταν Έλληνας αξιωματικός του στρατού, ο οποίος διετέλεσε υπουργός στρατιωτικών στην εξόριστη Ελληνική Κυβέρνηση.

## Βιογραφία

Υπήρξε αξιωματικός του στρατού και υποστηρικτής του Ελευθερίου Βενιζέλου. Συμμετείχε, ως συνταγματάρχης, στο Κίνημα του 1935 και για τον λόγο αυτό μετά την αποτυχία του κινήματος αποτάχθηκε και καταδικάστηκε σε θάνατο. 

Μετά την πτώση της Κρήτης ο Τζανακάκης ακολούθησε την ελληνική κυβέρνηση στη Μέση Ανατολή διοριζόμενος υπουργός στρατιωτικών στην κυβέρνηση Τσουδερού (1941) καθώς και υπουργός προνοίας, κρατικής αντιλήψεως και Εργασίας στην κυβέρνηση Σοφοκλή Βενιζέλου (1944). Ο Τζανακάκης αποτέλεσε προσωπική επιλογή του Εμμανουήλ Τσουδερού, ο οποίος σε γενικές γραμμές προσπάθησε να αποφύγει την προσθήκη στρατιωτικών που συμμετείχαν στο κίνημα του 1935, προκειμένου να μην δυσαρεστήσει την φιλομοναρχική παράταξη, η οποία -κατά τον ιστορικό Χάγκεν Φλάισερ- φοβόταν τον διορισμό των  κινηματιών σε ηγετικές θέσεις τόσο στον στρατό όσο και στην κυβέρνηση. Κατά τον προαναφερθέντα ιστορικό, ο Τζανακάκης αποτέλεσε μία από τις λίγες εξαιρέσεις καθώς και μία προσεγμένη επιλογή του Τσουδερού, «προκειμένου να αποδείξει τη Νέα, δημοκρατική του πορεία μέσα όμως από έναν βετεράνο κινηματία του '35 ο οποίος ήταν συμπαθής, άρρωστος, προχωρημένης ηλικίας και είχε συμφιλιωθεί με τον Βασιλιά».

Μετά την παραίτησή του από τη θέση του υπουργού στρατιωτικων, διορίστηκε, τον Ιούνιο του 1941, αρχηγός του βασιλικού στρατού Μέσης Ανατολής.

## Θάνατος
Απεβίωσε στο Κάϊρο το 1944 απο δηλητηρίαση. Προς τιμήν του δρόμος στα Χανιά φέρει το όνομά του καθώς και προτομή του.

## Παραπομπές


## Πηγές

*  
* 
* 

Κατηγορία:Βενιζελισμός
Κατηγορία:Έλληνες αξιωματικοί του Στρατού Ξηράς
Κατηγορία:Έλληνες υπουργοί Στρατιωτικών
Κατηγορία:Έλληνες υπουργοί Πρόνοιας
Αυλότοπος Θεσπρωτίας

μικρογραφία|Πανοραμική άποψη Σουλίου.
Ο **Αυλότοπος** είναι οικισμός της Περιφερειακής Ενότητας Θεσπρωτίας, με πληθυσμό 150 κατοίκων, σύμφωνα με την Απογραφή του 2011. Διοικητικά ανήκει στην **Κοινότητα Αυλοτόπου** και υπάγεται στη **[[Δημοτική Ενότητα Σουλίου]]**, του Δήμου Σουλίου. Η κοινότητα είναι χαρακτηρισμένη ως αγροτικός ορεινός οικισμός, με έκταση 20,672 χμ² (2011).

## Τοποθεσία
Ο Αυλότοπος βρίσκεται σε υψόμετρο 554 μέτρων και μέχρι το 1928, ονομαζόταν **Γλαβίτσα**. Απέχει 77 χλμ. από την Ηγουμενίτσα.

## Πληθυσμός

## Διοικητικές μεταβολές

## Εξωτερικοί σύνδεσμοι

* Αυλότοπος Σουλίου (σελίδα στο facebook)

## Παραπομπές


## Πηγές
*Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)

Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Σουλίου
Τσαγγάρι Θεσπρωτίας

μικρογραφία|Πανοραμική άποψη Σουλίου
Το **Τσαγγάρι** είναι οικισμός της Περιφερειακής Ενότητας Θεσπρωτίας, με πληθυσμό 114 κατοίκων, σύμφωνα με την Απογραφή του 2011. Διοικητικά ανήκει στην **Κοινότητα Τσαγγαρίου** και υπάγεται στη **[[Δημοτική Ενότητα Σουλίου]]**, του Δήμου Σουλίου.

## Τοποθεσία
Το Τσαγγάρι βρίσκεται σε υψόμετρο 453 μέτρων.

## Διοικητικές μεταβολές

## Παραπομπές



Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Σουλίου
Κουκουλιοί Θεσπρωτίας

μικρογραφία|Πανοραμική άποψη Σουλίου.
Οι **Κουκουλιοί** είναι οικισμός της Περιφερειακής Ενότητας Θεσπρωτίας, με πληθυσμό 54 κατοίκων, σύμφωνα με την Απογραφή του 2011. Διοικητικά ανήκει στην Κοινότητα Κουκουλιών και υπάγεται στη **[[Δημοτική Ενότητα Σουλίου]]**, του Δήμου Σουλίου.

## Τοποθεσία
Οι Κουκουλιοί βρίσκονται σε υψόμετρο 592 μέτρων και απέχουν 78 χλμ. από την Ηγουμενίτσα. Είναι ένα από τα τέσσερα **Σκαπετοχώρια**.

## Διοικητικές μεταβολές

## Εξωτερικοί σύνδεσμοι

* Κουκουλιοί Σουλίου Θεσπρωτίας (βίντεο στο youtube)

## Παραπομπές



Κατηγορία:Χωριά της περιφερειακής ενότητας Θεσπρωτίας
Κατηγορία:Δήμος Σουλίου
Κουίτο

Το **Κουίτο** (), πρώην **Σίλβα Πόρτο** (), είναι πόλη και δήμος στην κεντρική Ανγκόλα, πρωτεύουσα της επαρχίας Μπιέ. Ο δήμος είχε πληθυσμό 450.881 το 2014.

## Ιστορία
Η πόλη Κουίτο είναι χτισμένη στην ιστορική καρδιά του βασιλείου των Οβιμπούντου. Ο ηγεμόνας των Οβιμπούντου είχε το όνομα Βίγιε και νυμφεύτηκε μια γυναίκα της φυλής Σόνγκο με το όνομα Καχάντα. Μαζί έχτισαν την πόλη και αργότερα οι Πορτογάλοι ονόμαζαν την επαρχία Μπιέ από το όνομα του ηγεμόνα. Οι Οβιμπούντου ήταν γνωστοί για την πώληση αιχμαλώτων από γειτονικές φυλές σε Ευρωπαίους δουλεμπόρους, κάνοντας έτσι την περιοχή ιδανική για το εμπόριο δουλείας και έφεραν αποίκους στην περιοχή. Οι Πορτογάλοι «ίδρυσαν» την πόλη το 1750. Αργότερα η πόλη ονομάστηκε Σίλβα Πόρτο προς τιμήν του Αντόνιο ντα Σίλβα Πόρτο, ο οποίος έχτισε την κατοικία του *embala Belmonte* στην περιοχή. Το ευχάριστο κλίμα στην επαρχία Μπιέ ήταν ελκυστικό για τους Πορτογάλους εποίκους και πολλοί μετακόμισαν στο Σίλβα Πόρτο στις αρχές του 1900 όταν ο Σιδηρόδρομος της Μπενγκέλα συνέδεσε την πόλη με την ακτή.

Το Κουίτο είχε μακρά ιστορία βίας ξεκινώντας από το δουλεμπόριο της Αφρικής και τον φυλετικό πόλεμο. Αργότερα στη δεκαετία του 1960 οι Πορτογάλοι χρησιμοποίησαν την πόλη Σίλβα Πόρτο ως κέντρο εκπαίδευσης για μαύρους στρατιώτες του Πορτογαλικού Στρατού οι οποίοι θα αποστελλόταν στη βόρεια Πορτογαλική Ανγκόλα για να πολεμήσουν τους εθνικιστές αντάρτες, κατά τη διάρκεια του Πορτογαλικού Αποικιακού Πολέμου.

Μετά την ανεξαρτησία από την Πορτογαλία το 1975, το Κουίτο ήρθε αντιμέτωπο με τις χειρότερες στιγμές του στις 6 Ιανουαρίου 1993, όταν η UNITA, κατά τη διάρκεια του εμφυλίου πολέμου της Ανγκόλας, πολιόρκησε την πόλη για περισσότερο από 9 μήνες ενώ πάνω από 30.000 άνθρωποι σκοτώθηκαν, τόσο από τις πολεμικές επιχειρήσεις όσο και από την πείνα. Σε κανέναν δεν επιτρεπόταν να εισέλθει ή να εγκαταλείψει την πόλη για 9 μήνες και αυτή υπέστη σοβαρές καταστροφές. Η UNITA απομακρύνθηκε τελικά από την πόλη και μια δεύτερη προσπάθεια έγινε για να καταλάβει την πόλη το 1998 χρησιμοποιώντας τεράστιο πυροβολικό και τανκς.

## Κλίμα
Η πόλη βρίσκεται στην ανατολική πλευρά του οροπεδίου του Μπιέ. Το κλίμα είναι ασυνήθιστα δροσερό για την τροπική του θέση. Η μέση ετήσια θερμοκρασία είναι 18&nbsp;°C, κυρίως λόγω του μεγάλου υψομέτρου της. Η πιο δροσερή περίοδος είναι από τον Μάιο έως τον Αύγουστο όταν δεν παρατηρείται καμία βροχόπτωση. Ο Σεπτέμβριος και ο Οκτώβριος είναι οι θερμότεροι μήνες με λίγη βροχή. Έντονες βροχοπτώσεις σημειώνονται κατά την περίοδο των βροχών από τον Νοέμβριο έως τον Απρίλιο.

## Μεταφορές
Το Κουίτο εξυπηρετείται από τον σιδηρόδρομο της Μπενγκέλα ο οποίος κάποτε συνέδεε τις εσωτερικές επαρχίες με την ακτή. Ο πραγματικός σιδηροδρομικός σταθμός που εξυπηρετεί το Κουίτο βρίσκεται λίγα χιλιόμετρα βόρεια της πόλης. Ο σιδηρόδρομος αναμένεται να επισκευαστεί τα επόμενα χρόνια. Υπάρχουν επίσης απευθείας πτήσεις από τη Λουάντα στο αεροδρόμιο της πόλης.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Ανγκόλας
Δημοτική Ενότητα Σουλίου

Η **Δημοτική Ενότητα Σουλίου**, είναι μία από τις τρείς Δημοτικές Ενότητες, του Δήμου Σουλίου, στην Περιφερειακή Ενότητα Θεσπρωτίας, της Περιφέρειας Ηπείρου.

## Διοίκηση
[αριστερά|μικρογραφία|Πανοραμική άποψη [Σούλι|Σουλίου]]
Η Δημοτική Ενότητα Σουλίου είναι Δημοτική Ενότητα, του Δήμου Σουλίου, της Περιφερειακής Ενότητας Θεσπρωτίας και διοικητικά ανήκει στην Περιφέρεια Ηπείρου, της Αποκεντρωμένης Διοίκησης Ηπείρου - Δυτικής Μακεδονιας.

Συστάθηκε το 2010, με το Πρόγραμμα «Καλλικράτης», με τη μετατροπή της Κοινότητας Σουλίου, σε Δημοτική Ενότητα Σουλίου, του Δήμου Σουλίου. Αποτελείται από 5 Δημοτικές Κοινότητες και 5 οικισμούς.

Έδρα της Δημοτικής Ενότητας Σουλίου, είναι, η Σαμονίδα και έδρα του Δήμου Σουλίου, είναι η Παραμυθιά. Η Σαμονίδα είναι η ιστορική έδρα του Δήμου Σουλίου.

## Πληθυσμός
Ο πληθυσμός της Δημοτικής Ενότητας Σουλίου, σύμφωνα με την Απογραφή του 2011, είναι 464 κάτοικοι. ενώ σύμφωνα με την Απογραφή του 2021, είναι 349 κάτοικοι.

## Διαίρεση

## Παραπομπές


## Χάρτης περιοχής


Κατηγορία:Δημοτικές Ενότητες της Ελλάδας
Κατηγορία:Σούλι
Κατηγορία:Δήμος Σουλίου
Προάστιο Πέλλας

Το **Προάστιο** ή **Προάστειο Εδέσσης** είναι ημιορεινό χωριό της Κεντρικής Μακεδονίας στην Περιφερειακή Ενότητα Πέλλας σε υψόμετρο 140 μέτρων.

## Γεωγραφία-ιστορία
Το Προάστιο βρίσκεται σε απόσταση περίπου 4 χλμ. ΝΑ. από το κέντρο της Έδεσσας, ανάμεσα στο Μεσημέρι (Δ.-ΒΔ.), Ριζάρι (Α.) και Πλατάνη (Ν.-ΝΔ.). Στα βόρεια του χωριού, στο τέρμα της Εγνατίας, είναι το Γενικό Νοσοκομείο Πέλλας, ενώ ανατολικά περνάει η περιφερειακή Έδεσσας. Ως οικισμός αναφέρεται από την περίοδο της τουρκοκρατίας με την ονομασία *Πατσαρέσκιοϊ*  στο οποίο μετά την μικρασιατική καταστροφή εγκαταστάθηκαν 13 οικογένειες (56 άτομα) πρόσφυγες από τη Μικρά Ασία. Έτσι αναφέρεται μετά την απελευθέρωση το 1918 με το ΦΕΚ 152Α - 09/07/1918 όταν προσαρτήθηκε στην τότε δήμο Εδέσσης. Το 1926 με το ΦΕΚ 97Α - 18/03/1926 μετονομάστηκε σε *Προάστειον Εδέσσης*. Σύμφωνα με το πρόγραμμα Καλλικράτης, μαζί με την Έδεσσα, το Εκκλησιοχώρι και τα Καισαριανά αποτελούν τη δημοτική κοινότητα Έδεσσας του Δήμου Έδεσσας και σύμφωνα με την απογραφή του 2011 έχει πληθυσμό 43 κατοίκους.

## Παραπομπές


Κατηγορία:Χωριά της περιφερειακής ενότητας Πέλλας
Κατηγορία:Δήμος Έδεσσας
Κυκλοβενζαπρίνη

Η **κυκλοβενζαπρίνη** (πωλούμενη με το εμπορικό σήμα **Flexeril** μεταξύ άλλων) είναι φάρμακο το οποίο χρησιμοποιείται για την θεραπεία των μυικών σπασμών από μυοσκελετικές καταστάσεις που εμφανίζονται αιφνίδια. Για άτομα που πάσχουν από εγκεφαλική παράλυση δεν είναι χρήσιμη. Λαμβάνεται από το στόμα. Συνιστάται να μην χρησιμοποιείται για χρονικό διάστημα άνω των λίγων εβδομάδων.

Οι συνήθεις παρενέργειες του φαρμάκου είναι ο πονοκέφαλος, ένα αίσθημα κόπωσης, η ζάλη, και η ξηροστομία. Μια σοβαρή παρενέργεια είναι ο ακανόνιστος καρδιακός παλμός. Δεν υπάρχει κανένα στοιχείο ότι η κυκλοβενζαπρίνη βλάπτει την εγκυμοσύνη. Ωστόσο δεν έχει μελετηθεί καλά η επίπτωση της κυκλοβενζαπρίνης στις εγκύους. Δεν πρέπει να χρησιμοποιείται μαζί με αναστολέα ΜΑΟ. Ο μηχανισμός δράσης της κυκλοβενζαπρίνης είναι άγνωστος.

Το 1977 εγκρίθηκε η ιατρική χρήση της κυκλοβενζαπρίνης στις Ηνωμένες Πολιτείες. Είναι διαθέσιμο ως γενόσημο φάρμακο. Στις Ηνωμένες Πολιτείες, το χονδρικό κόστος του φαρμάκου ανά δόση δεν ξεπερνά τα 5 λεπτά του δολαρίου (2018). Το 2017, ήταν το 43ο πιο συνταγογραφημένο φάρμακο στις Ηνωμένες Πολιτείες με πάνω από 17 εκατομμύρια συνταγογραφήσεις. Το 2012 δεν ήταν διαθέσιμη στο Ηνωμένο Βασίλειο.

## Σκευάσματα
μικρογραφία|250x250εσ|Δισκία κυκλοβενζαπρίνης 10 μιλιγκράμ
Η πόσιμη κυκλοβενζαπρίνη πωλείται υπό τα σκευάσματα Apo-Cyclobenzaprin, Fexmid, Flexeril και Novo-Cycloprine. Είναι διαθέσιμη σε γενόσημη μορφή. Υπάρχει ένα σκεύασμα εκτεταμένης αποδέσμευσης, το Amrix, το οποίο πίνεται μια φορά την ημέρα.

## Παραπομπές

## Εξωτερικοί σύνδεσμοι

* 

Κατηγορία:Μυοχαλαρωτικά
Κατηγορία:Φάρμακα με άγνωστο μηχανισμό δράσης
Κατηγορία:Αρωματικές αμίνες
Πλατάνη Πέλλας

Η **Πλατάνη** είναι ημιορεινό χωριό της Κεντρικής Μακεδονίας στην Περιφερειακή Ενότητα Πέλλας**** σε υψόμετρο 180 μέτρων.

## Γεωγραφία - ιστορία
Η Πλατάνη βρίσκεται στους βόρειους πρόποδες του Βερμίου, σε απόσταση 7 χιλιόμετρα Ν. από το κέντρο της Έδεσσας, ανάμεσα στο Προάστιο (Β.) και τη Φλαμουριά (ΝΔ.). Το χωριό ιδρύθηκε στις αρχές του 1900 από κατοίκους του Άνω Λουτρακίου Αλμωπίας που αγόρασαν την περιοχή από τον τοπικό Μπέη. Πολιούχος είναι η Αγία Παρασκευή που η εκκλησία της είναι στα νότια του χωριού και πανηγυρίζει κάθε χρόνο στις 25 Ιουλίου. Η παλιά ονομασία του είναι **  και έτσι αναφέρεται μετά την απελευθέρωση το 1918 με το ΦΕΚ 152Α - 09/07/1918 όταν προσαρτήθηκε στην τότε κοινότητα Μεσημερίου. Το 1926 με το ΦΕΚ 97Α - 18/03/1926 μετονομάστηκε σε *Πλατάνη* επειδή στο χωριό υπάρχουν πολλά πλατάνια. Το 1934 με το ΦΕΚ 285Α - 31/08/1934 ορίστηκε έδρα της ομώνυμης νεοϊδρυθείσας κοινότητας. Σύμφωνα με το πρόγραμμα Καλλικράτης  αποτελεί την τοπική κοινότητα Πλατάνης του Δήμου Έδεσσας και σύμφωνα με την απογραφή του 2011 έχει πληθυσμό 401 κατοίκους.

Στην Πλατάνη γεννήθηκε ο παραδοσιακός μουσικός Γιαννάκης Ζλατάνης (1948-2024).

## Παραπομπές


Κατηγορία:Χωριά της περιφερειακής ενότητας Πέλλας
Κατηγορία:Δήμος Έδεσσας
Καρλ Γκέντσκεν

Ο **Καρλ Άουγκουστ Γκέντσκεν** (8 Ιουνίου 1885, Πριτζ, Σλέσβιχ-Χολστάιν, Πρωσία - 10 Οκτωβρίου 1957, Αμβούργο, Γερμανία) ήταν Ναζί ιατρός, που πραγματοποίησε ανθρώπινα πειράματα σε κρατούμενους πολλών στρατοπέδων συγκέντρωσης . Ήταν *[[Γκρουπενφύρερ]]* των Waffen-SS και επικεφαλής του Ιατρικού Γραφείου. 

Δικάστηκε ως εγκληματίας πολέμου στη Δίκη των Ιατρών στη Νυρεμβέργη.

## Στρατιωτική σταδιοδρομία
Ο Γκέντσκεν είχε ενταχθεί στο Ναζιστικό Κόμμα στις 7 Ιουλίου 1926 (μέλος Νο. 39.913). Εντάχθηκε στα Ες-Ες στις 5 Νοεμβρίου 1933 (αρ. 207.954).

Το 1934 επανενεργοποιήθηκε ως έφεδρος αξιωματικός στη Ναυτική Ιατρική Υπηρεσία. Μετά από αυτό, μετατέθηκε στο Κεντρικό Γραφείο Επιχειρήσεων των SS και στη συνέχεια προήχθη από βοηθός ιατρικός διευθυντής σε ιατρικό επιθεωρητή του Νοσοκομείου SS στο Βερολίνο και διορίστηκε Αρχηγός του Ιατρικού Γραφείου των Waffen-SS το 1942. Ανήλθε στη θέση του υποστρατήγου των Waffen-SS.

Ο Γκέντσκεν συμμετείχε σε μια σειρά ανθρώπινων πειραμάτων, που πραγματοποιήθηκαν σε κρατουμένους πολλών στρατοπέδων συγκέντρωσης. Κατηγορήθηκε και καταδικάστηκε για συμμετοχή στα πειράματα τύφου, που διεξήχθησαν από τον Δεκέμβριο του 1941 ως τον Φεβρουάριο του 1945, τα οποία διεξήχθησαν προς όφελος των γερμανικών ενόπλων δυνάμεων, για να ελέγξουν την αποτελεσματικότητα των εμβολίων κατά του τύφου, της ευλογιάς, της χολέρας και άλλων ασθενειών. Τα πειράματα διεξήχθησαν στο στρατόπεδο συγκέντρωσης Μπούχενβαλντ και στο Νατζβάιλερ. 

Ο Γκέντσκεν κατηγορήθηκε επίσης για συμμετοχή σε πειράματα σουλφανιλαμίδης, πειράματα δηλητηριάσεων και εμπρηστικά πειράματα με βόμβες, αλλά δεν καταδικάστηκε για αυτά. 

## Δίκη και καταδίκη
Ο Γκέντσκεν κρίθηκε ένοχος για εγκλήματα πολέμου, εγκλήματα κατά της ανθρωπότητας και συμμετοχή σε παράνομη οργάνωση από το Αμερικανικό Στρατιωτικό Δικαστήριο Αρ. Ι. Καταδικάστηκε τον Αύγουστο του 1947 σε ισόβια κάθειρξη από το δικαστήριο. Η ποινή του αργότερα μειώθηκε σε 20 χρόνια και αφέθηκε ελεύθερος τον Απρίλιο του 1954.

## Παραπομπές


## Βιβλιογραφία

* 
* Αρχεία της OCLC για το 20070228

Κατηγορία:Μέλη των Waffen-SS
Κατηγορία:Κατηγορούμενοι στις δίκες της Νυρεμβέργης
Συμμαχικό Συμβούλιο των Ισλαμικών Επαναστατικών Δυνάμεων

Το **Συμμαχικό Συμβούλιο των Ισλαμικών Επαναστατικών Δυνάμεων** (Περσικά: شورای ائتلاف نیروهای انقلاب اسلامی), με ακρωνύμιο **ΣΣΙΕΔ,** είναι μία συντηρητική δεξιά συμμαχία πολιτικών κομμάτων που σχηματίστηκε για τις Ιρανικές βουλευτικές εκλογές του 2020. Κορυφαίος υποψήφιος της συμμαχίας ήταν ο Μοχάμαντ Γκάμπερ Γκάλιμπαφ και αρχηγός ο Γκολάμ Αλί Χαντάντ Άντελ. 

Το Ρέτερς περιέγραψε τη συμμαχία ως τη «*μεγαλύτερη σκληροπυρηνική ομάδα*», που από την αρχή «*φάνηκε ότι θα κυριαρχήσει*» στο Κοινοβούλιο. Ο κατάλογος υποψηφίων της συμμαχίας περιλαμβάνει, μεταξύ των άλλων, μέλη της παλιάς επαναστατικής φρουράς καθώς και πιστούς στον Χαμενεΐ,

## Παραπομπές


Κατηγορία:Ιρανικά πολιτικά κόμματα
Κατηγορία:Κόμματα ισλαμικών αρχών
Άνω Λουτράκι Πέλλας

Το **Άνω Λουτράκι** είναι εγκαταλελειμμένος ορεινός οικισμός στην Κεντρική Μακεδονία και τον δήμο Αλμωπίας.

## Γεωγραφία - Ιστορία
Πρόκειται για ιστορικό καταργημένο οικισμό, ο οποίος βρίσκεται στα σύνορα της Ελλάδας με τη Βόρεια Μακεδονία και είναι κτισμένος στην κορυφή του όρους Ίσιο Πεύκο σε υψόμετρο 600 μέτρα. Απέχει 15 χλμ. Δ. από την Αριδαία και 5 χλμ. Δ. από το Λουτράκι. Η παλιά του ονομασία είναι *Άνω Πόζαρ (Γκόρνο Πόζαρ)* και έτσι αναφέρεται μετά την απελευθέρωση το 1919 στο ΦΕΚ 80Α - 14/04/1919 να προσαρτάται στην τότε κοινότητα Πόζαρ. Το 1922 με το ΦΕΚ 41Β - 24/06/1922 μετονομάστηκε σε Άνω Λουτράκιον και το 1951 καταργήθηκε.

### Αξιοθέατα
Στο Άνω Λουτράκι βρίσκεται ναός του Αγίου Ιωάννη του Προδρόμου, ο οποίος έχει κηρυχθεί μνημείο που χρήζει ειδικής κρατικής προστασίας. Πρόκειται "*για τρίκλιτη [[Βασιλική (αρχιτεκτονική)|βασιλική]] με υπερώο και χαγιάτι, και έχει υποστεί νεότερες μετασκευές, όπως την κατεδάφιση του πυργοειδούς καμπαναριού. Εσωτερικά έχει διατηρηθεί η αρχική εικόνα του μνημείου, ο βόρειος και ο νότιος τοίχος και τα δύο επιστήλια των κιονοστοιχιών, που είναι κατάγραφα από τοιχογραφίες των τελευταίων δεκαετιών του περασμένου αιώνα. Χαρακτηριστική είναι η αφθονία των ηχητικών αγγείων σε όλο το μήκος των πλαγίων τοίχων. Το τέμπλο διασώζει αξιόλογο γραπτό και γλυπτό φυσιοκρατικό διάκοσμο. Σύμφωνα με την παράδοση η ανέγερση του ναού ανάγεται περί το [[1800]], αν και τα περισσότερα στοιχεία υποδηλώνουν μια εποχή γύρω στα μέσα του 19ου αιώνα"*.

Καθώς επίσης και ο καινούργιος Ναός του Αγίου Γεωργίου.

## Εξωτερικοί σύνδεσμοι

* "Λουτρά Λουτρακίου - επισκέψιμο σπήλαιο - Άνω Λουτράκι - Καταρράκτης Κουνουπίτσας" από τον Ελληνικό Ορειβατικό Σύλλογο Αριδαίας

## Παραπομπές


Κατηγορία:Εγκαταλελειμμένα χωριά της περιφερειακής ενότητας Πέλλας
Κατηγορία:Δήμος Αλμωπίας
Κατηγορία:Χωριά της περιφερειακής ενότητας Πέλλας
Γιοσιχίντε Σούγκα

Ο **Γιοσιχίντε Σούγκα** (Yoshihide Suga) (菅 義偉, Suga Yoshihide, [sɯɡa joɕiꜜçide], γεννημένος στις 6 Δεκεμβρίου 1948) είναι Ιάπωνας πολιτικός, ο οποίος διατέλεσε πρωθυπουργός της Ιαπωνίας από τον Σεπτέμβριο του 2020 έως τον Οκτώβριο του 2021. Υπήρξε αρχιγραμματέας του υπουργικού συμβουλίου επί πρωθυπουργίας του Σίνζο Άμπε την περίοδο από το 2012 ως το 2020 και υπουργός Εσωτερικών και Επικοινωνιών από το 2006 ως το 2007.

## Βιογραφία
### Πρώτα χρόνια και σπουδές
Γεννημένος από μια οικογένεια αγροτών φράουλας στην επαρχία Ακίτα, ο Σούγκα εγκαταστάθηκε στο Τόκιο μετά την αποφοίτησή του από το λύκειο, όπου εγγράφηκε στο Πανεπιστήμιο Χοσέι.  Λίγο μετά την αποφοίτησή του με πτυχίο νομικής, ο Σούγκα έγινε βοηθός του εκπροσώπου Χικοσαμπούρο Οκονόγκι το 1975 πριν ασχοληθεί με την πολιτική και ο ίδιος, όταν εκλέχθηκε στη Δημοτική Συνέλευση της Γιοκοχάμα το 1987.  Στις εκλογές του 1996 εξελέγη στη Βουλή των Αντιπροσώπων, εκπροσωπώντας τη 2η Περιφέρεια της Καναγκάουα ως μέλος του LDP.

### Πολιτική σταδιοδρομία
Κατά τη διάρκεια της θητείας του στη Δίαιτα ο Σούγκα έγινε στενός συνεργάτης του Γενικού Γραμματέα του Υπουργικού Συμβουλίου Σίνζο Άμπε. Όταν ο Άμπε έγινε πρωθυπουργός το 2006, διόρισε τον Σούγκα στο υπουργικό συμβούλιο ως υπουργό Εσωτερικών και Επικοινωνιών. Ο Άμπε αργότερα διόρισε τον Σούγκα ως αρχιγραμματέα του υπουργικού συμβουλίου το 2012 μετά την επιστροφή του στην πρωθυπουργία, ένα αξίωμα στο οποίο θα παρέμενε ο Σούγκα  στη διάρκεια ολόκληρης της δεύτερης θητεία του Άμπε.  Είναι ο μακροβιότερος αρχιγραμματέας του υπουργικού συμβουλίου στην ιαπωνική ιστορία. Τον Σεπτέμβριο του 2020, όταν ο Άμπε ανακοίνωσε την αποχώρησή του από την πολιτική, ο Σούγκα δήλωσε την υποψηφιότητά του στις εκλογές για αρχηγό του LDP. Ευρέως θεωρημένος ως πρωτοπόρος, ο Σούγκα κέρδισε άνετα τις εκλογές στις 14 Σεπτεμβρίου με το 70% των ψήφων. Δύο ημέρες αργότερα, εξελέγη επίσημα πρωθυπουργός από τη Δίαιτα και διορίστηκε από τον αυτοκράτορα Nαρουχίτο, καθιστώντας τον ως τον πρώτο νέο πρωθυπουργό της εποχής Ρέιουα. 

Ο Σούγκα δήλωσε ότι η πρωθυπουργία του θα επικεντρωθεί στη συνέχιση των πολιτικών και των στόχων της διοίκησης Άμπε, συμπεριλαμβανομένης της σουίτας οικονομικών πολιτικών |(γνωστής ως Abenomics), στην αναθεώρηση του άρθρου 9 του ιαπωνικού συντάγματος και στη διασφάλιση της απελευθέρωσης των Ιαπώνων που απήχθησαν από τη Βόρεια Κορέα . 

## Παραίτηση
Ο Σούγκα σταδιακά έχασε τη δημοτικότητά του εξαιτίας των χειρισμών στην πανδημία COVID-19 και στη διαχείριση των Ολυμπιακών Αγώνων. Λίγο πριν τη λήξη της πρωθυπουργίας του τα ποσοστά δημοτικότητάς του ήταν από τα χαμηλότερα στην ιαπωνική ιστορία. Στις 3 Σεπτεμβρίου 2021 ανακοίνωσε την απόφασή του να μην διεκδικήσει ξανά την ηγεσία του LDP, και κατά συνέπεια να παραιτηθεί από την πρωθυπουργία. 
## Προσωπική ζωή
Είναι παντρεμένος και έχει τρεις γιους.  Η σύζυγός του, Μαρίκο, είναι η αδελφή ενός από τους πρώην συναδέλφους του στο γραφείο του Χικοσαμπούρο Οκονόγκι . 

Ο Σούγκα έκανε καράτε όταν ήταν φοιτητής. Κρατά την τρίτη και μαύρη ζώνη. 

## Παραπομπές


Κατηγορία:Λήμματα που περιέχουν κείμενο στα ιαπωνικά
Κατηγορία:Πρωθυπουργοί της Ιαπωνίας
Διοργανώσεις Ε.Π.Σ. Άρτας 2020–21

Για την **περίοδο 2020–21**, η Ένωση Ποδοσφαιρικών Σωματείων Άρτας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Άρτας.

Η πρωταθλήτρια ομάδα της ΕΠΣ Άρτας κερδίζει την άνοδο στη Γ΄ Εθνική ερασιτεχνική κατηγορία.

Η ομάδα που ανακηρύσσεται κυπελλούχος ΕΠΣ Άρτας, αποκτά το δικαίωμα συμμετοχής στο Κύπελλο Ελλάδας της επόμενης περιόδου.

## Πρωτάθλημα
Η δομή του πρωταθλήματος της Ε.Π.Σ. Άρτας είναι η εξής:

* Α' Κατηγορία
* Β' Κατηγορία

### Α' Κατηγορία
Ο Σκουφάς Κομποτίου δήλωσε συμμετοχή στην Α κατηγορία και όχι στην Γ εθνική όπως δικαιούταν.Δεν κατεβαίνουν σε σχέση με πέρυσι ο Απόλλων Γλυκορίζου,ο Ολυμπιακός Καλοβάτου και ο Αχιλλέας Νεοχωρίου.

Σε περίπτωση μικρότερης διαφοράς από 8 βαθμούς των 2 πρώτων γίνονται αγώνες play-off με την συμμετοχή των 6 πρώτων.

Σε περίπτωση που η διαφορά των δύο ουραγών είναι μικρότερη των 8 βαθμών,τότε πραγματοποιούνται play-out με την συμμετοχή 4 ομάδων.

### Β' Κατηγορία
Δεν κατεβαίνουν σε σχέση με πέρυσι η Προοδευτική Γραμμενίτσας και η Άρτα 2004.Αντίθετα κατεβαίνουν ξανά ο ΑΟ Αγίων Αναργύρων,ο ΑΟ Φιλιππιάδας και ο Άρτα 2013 που συμμετέχει πρώτη φορά.

Σε περίπτωση μικρότερης διαφοράς από 8 βαθμούς των 2 πρώτων γίνονται αγώνες play-off με την συμμετοχή των 4 πρώτων.

Οι βαθμολογίες όπως διαμορφώθηκαν πριν την διακοπή των πρωταθλημάτων.Στις 10 Απριλίου 2021 η ΕΠΟ αποφάσισε την ματαίωση όλων των ερασιτεχνικών πρωταθλημάτων της σεζόν 2020-21.

## Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Άρτας.

### Α φάση
Οι αγώνες έγιναν στις 26 και 27 Σεπτεμβρίου 2020.

ΑΕ Κιρκιζατών/Πλησιών - **Σκουφάς Κομποτίου 1-5**

ΑΕΜ Μέλισσα - **Δόξα Άρτας 1-8**

Φιλέλληνες Πέτα - **Δίας Κωστακιών 4-5**

**ΑΕ Ξηροβουνίου** - ΑΟΚ Τζουμέρκων **5-0**

**Αναγέννηση Άρτας** - ΑΟ Κλειδίου **1-0**

**ΑΟ Αγ. Αναργύρων** - Παναγροτικός Αγ. Σπυρίδωνα **3-2**

**ΑΕ Καμπής** - ΑΟ Φιλοθέης **2-1**

Χωρίς αγώνα:ΠΑΣ Ανέζα

### Β φάση
Οι αγώνες θα γίνουν στις 28 Οκτωβρίου 2020

**Δόξα Άρτας**-ΠΑΣ Ανέζα **6-1**

Δίας Κωστακιών-Αναγέννηση Άρτας

**Σκουφάς Κομποτίου**-ΑΕ Ξηροβουνίου **2-0**

**ΑΟ Αγίων Αναργύρων**-ΑΕ Καμπής **2-0**

## Παραπομπές


## Εξωτερικοί σύνδεσμοι

* Επίσιμη ιστοσελίδα

Κατηγορία:Ε.Π.Σ. Άρτας
Κατηγορία:Εγχώρια ποδοσφαιρικά πρωταθλήματα 2020–2021
Κατηγορία:Εγχώρια ποδοσφαιρικά κύπελλα 2020-2021
Κόνραντ Σέφερ

Ο **Κόνραντ Σέφερ** ήταν Γερμανός γιατρός, που διετέλεσε ερευνητής στο Ινστιτούτο Ιατρικής της Αεροπορίας στο Βερολίνο. 

Μετά τον Β' Παγκόσμιο Πόλεμο, προσκλήθηκε στις Ηνωμένες Πολιτείες, όπου πραγματοποίησε για σύντομο χρονικό διάστημα έρευνα για την Αμερικανική Αεροπορία στην Αεροπορική Βάση Ράντολφ.

Δικάστηκε και αθωώθηκε για διάφορα εγκλήματα κατά τη δίκη των Ιατρών στις Επακόλουθες Δίκες της Νυρεμβέργης. 

## Παραπομπές


Κατηγορία:Κατηγορούμενοι στις δίκες της Νυρεμβέργης
Φριτς Φίσερ

Ο **Φριτς Ερνστ Φίσερ** (5 Οκτωβρίου 1912 - 2003) ήταν Γερμανός ιατρός που, υπό το ναζιστικό καθεστώς, συμμετείχε σε ιατρικά πειράματα, που διεξήχθησαν σε κρατούμενους του στρατοπέδου συγκέντρωσης του Ράβενσμπρικ. 

## Βιογραφία
Ο Φίσερ γεννήθηκε στο Βερολίνο. Σπούδασε ιατρική πρώτα στη Βόννη, αργότερα στο Βερολίνο και στη Λειψία και τελικά αποφοίτησε στο Αμβούργο το 1938. Έγινε μέλος των SS το 1934 (τελικά έφτασε στο αξίωμα του *[[Στουρμπανφύρερ]]*) και έγινε μέλος του Ναζιστικού Κόμματος τον Ιούνιο του 1937. 

Το 1940, έγινε στρατιωτικός ιατρός της μεραρχίας των Ες-Ες *[[1η Μεραρχία Πάντσερ SS «Σωματοφυλακή Αδόλφος Χίτλερ»|Σωματοφυλακής του Αδόλφου Χίτλερ]]* . Αφού τραυματίστηκε, τοποθετήθηκε και πάλι στο Σανατόριο Χοχενλύχεν (υπηρετούσε εκεί το 1939) και εργαζόταν στο νοσοκομείο του στρατοπέδου συγκέντρωσης Ράβενσμπρικ ως χειρουργός βοηθός του Καρλ Γκέμπχαρντ. 

Συμμετείχε στα χειρουργικά πειράματα, που πραγματοποιήθηκαν σε τροφίμους στρατοπέδων συγκέντρωσης εκεί.  

Μετά τον Β' Παγκόσμιο Πόλεμο, δικάστηκε στη Δίκη των Ιατρών στη Νυρεμβέργη και καταδικάστηκε για εγκλήματα πολέμου και εγκλήματα κατά της ανθρωπότητας σε ισόβια κάθειρξη. Η ποινή του μειώθηκε σε 15 χρόνια το 1951 και απελευθερώθηκε τον Μάρτιο του 1954. 

Ο Φίσερ ανέκτησε στη συνέχεια την άδειά του για άσκηση του ιατρικού επαγγέλματος και ξεκίνησε μια νέα σταδιοδρομία στην εταιρεία Boehringer στο Ίνγκελχαϊμ, όπου έμεινε μέχρι τη συνταξιοδότησή του. 

Ήταν παντρεμένος με τρία παιδιά, δύο γιους και μια κόρη.

Με βάση τα διαθέσιμα αρχεία, όταν πέθανε το 2003, σε ηλικία 90 ή 91 ετών, ήταν ο τελευταίος επιζών όσων καταδικάστηκαν στην Δίκη των Ιατρών. 

Ετάφη μαζί με τη σύζυγό του, Μαγκνταλένα, στο Όκενχαϊμ.

## Πηγές

* Schäfer, S .: *[https://web.archive.org/web/20080528193131/http://edocs.tu-berlin.de/diss/2002/schaefer_silke.pdf Zum Selbstverständnis von Frauen im Konzentrationslager: das Lager Ravensbrück]*, σελ.&nbsp;130στ. Διδακτορική διατριβή 2002, TU Berlin . ( Αρχείο PDF, 741&nbsp;kB ). Στα γερμανικά.
* Schmidt, U .: *[https://web.archive.org/web/20050312033946/http://www.kent.ac.uk/history/staff/material/schmidt/ Lebensläufe: Biographien und Motive der Angeklagte aus der Perspektive des medizinischen Sachverständigen, Dr. Leo Alexander, 1945-1947]*, στο Dörner, K., Ebbinghaus, A. (ed. ): *Vernichten und Heilen: Der Nürnberger Ärzteprozess und seine Folgen* ; Aufbau-Verlag, Βερολίνο 2001; ; σελ.&nbsp;374–404.
* Waltrich, H .: *[http://www.oekostadt-online.de/oen/walt2.htm Zur Geschichte der Heilanstalten vom Roten Kreuz in Hohenlychen] , part 2*, ostkostadt-Nachrichten 28 (1999).

## Παραπομπές

## Εξωτερικοί σύνδεσμοι

* https://www.phdn.org/archives/www.ess.uwe.ac.uk/genocide/Fischer.htm Ένορκη δήλωση του Fritz Ernst Fischer
* 

Κατηγορία:Μέλη των Waffen-SS
Κατηγορία:Κατηγορούμενοι στις δίκες της Νυρεμβέργης
Εκκλησιοχώρι Πέλλας

Το **Εκκλησιοχώρι** είναι ημιορεινό χωριό της Κεντρικής Μακεδονίας στην Περιφερειακή Ενότητα Πέλλας σε υψόμετρο 393 μέτρα.

## Γεωγραφία - Ιστορία
Το Εκκλησιοχώρι βρίσκεται σε απόσταση περίπου 3,5 χλμ. ΒΑ. από το κέντρο της Έδεσσας. Ως οικισμός αναφέρεται από την περίοδο της τουρκοκρατίας με την ονομασία *Τσερκόβιανη* στο οποίο μετά την μικρασιατική καταστροφή εγκαταστάθηκαν 32 οικογένειες (143 άτομα) πρόσφυγες από τη Μικρά Ασία. Έτσι αναφέρεται μετά την απελευθέρωση το 1918 με το ΦΕΚ 98Α - 05/05/1918 όταν προσαρτήθηκε στην τότε δήμο Εδέσσης. Το 1926 με το ΦΕΚ 413Α - 22/11/1926 μετονομάστηκε σε *Κλησοχώρι* και το 1940 το όνομά του διορθώθηκε σε Εκκλησιοχώρι. Σύμφωνα με το πρόγραμμα Καλλικράτης, μαζί με την Έδεσσα, το Προάστιο και τα Καισαριανά αποτελούν τη δημοτική κοινότητα Έδεσσας του Δήμου Έδεσσας και σύμφωνα με την απογραφή του 2021 έχει πληθυσμό 564 κατοίκους.

## Παραπομπές


Κατηγορία:Χωριά της περιφερειακής ενότητας Πέλλας
Κατηγορία:Δήμος Έδεσσας
Επιχείρηση Τάρανδος

Η **επιχείρηση Τάρανδος** (γερμανικά: *Rentier*) ήταν μια γερμανική επιχείρηση κατά τη διάρκεια του Β' Παγκοσμίου Πολέμου, που είχε ως στόχο τη διασφάλιση των ορυχείων νικελίου γύρω από το Πέτσαμο στη Φινλανδία, ενάντια σε μια σοβιετική επίθεση σε περίπτωση νέου πολέμου μεταξύ Φινλανδίας και Σοβιετικής Ένωσης.

Ο προγραμματισμός για την επιχείρηση ξεκίνησε στις 13 Αυγούστου 1940, μετά την ολοκλήρωση της γερμανικής κατοχής στη Νορβηγία, και ολοκληρώθηκε τον Οκτώβριο του ίδιου έτους. Το σχέδιο απαιτούσε οι δυο μεραρχίες του Ορεινού Σώματος Νορβηγίας να καταλάβουν το Πέτσαμο και να αποτρέψουν την κατάληψη από τους Σοβιετικούς στρατηγικών σημαντικών ορυχείων.

Η επιχείρηση πραγματοποιήθηκε από τη Βέρμαχτ στο πλαίσιο της Επιχείρησης Μπαρμπαρόσα, της γερμανικής επίθεσης στη Σοβιετική Ένωση. Η επιχείρηση άρχισε στις 22 Ιουνίου 1941. Η 2η Ορεινή Μεραρχία κατέλαβε την περιοχή γύρω από το Λιναχάμαρι και η 3η Ορεινή Μεραρχία κατέλαβε το Λουοστάρι. Την επιχείρηση ακολούθησε η Επιχείρηση Λευκόχρυση Αλεπού από τις δυο μεραρχίες εναντίον του Μούρμανσκ ως μέρος της ευρύτερης Επιχείρησης Ασημένια Αλεπού.

## Παραπομπές

### Βιβλιογραφία

* Mann, Chris M. & Jörgensen, Christer (2002), *Hitlers Arctic War*, Hersham, UK: Ian Allan Publishing Ltd.,
*  
Κατηγορία:Μάχες του Β΄ Παγκοσμίου Πολέμου που περιλαμβάνουν τη Γερμανία
Κατηγορία:Στρατιωτικές Επιχειρήσεις του Β' Παγκοσμίου Πολέμου
Κατηγορία:Κωδικές ονομασίες